洲际弹道导弹

洲际弹道导弹是一种长程（大于5500公里）个弹道导弹，主要用来运载核武器，也好装常規武器、化学武器搭仔生物武器。洲际弹道导弹發射仔么好分成三隻飛行階段：推进加速阶段、亚轨道飞行阶段搭仔再入大气层阶段。Intercontinental Ballistic Missiles https://fas.org/nuke/intro/missile/icbm.htm 

 历史 
洲际弹道导弹最早么是二战辰光纳粹德国个V-2火箭，用个是液體燃料，纳粹德国拿来轰炸英国搭仔比利时。二战结束仔么，美国执行“回形针行动”，拿冯·布劳恩搭仔其他几百名纳粹辰光个德国顶尖科学家带到美国去，畀美军開發中遠程导弹、洲际导弹搭仔發射器。

冷战个辰光，美国搭苏联侪开展火箭研究，是交關多航天發射系統个基礎，普遍改用固體燃料，精度提高，彈頭做得唻更加輕巧。20世纪50年代到60年代，美国、苏联也侪开始研发反弹道导弹系统，到1972年签订《反弹道导弹条约》，再开设限制反弹道导弹系统个数量。同年签订个《限制戰略武器條約》也拿美國搭蘇聯个洲际弹道导弹發射器數量凍結勒當時个水平浪向，只允許新造潛艇發射个彈道導彈（SLBM），條件是拆脫同等數量个陆地發射井，實際浪向減少脫交關美蘇兩家頭个核彈頭數量。中國勒1960年代初期搭蘇聯意識形態分裂仔么，發展自家个小規模个核威懾力量，包括各式各样个彈頭搭仔導彈。

冷战结束仔么，1991年，美國搭蘇聯簽仔《第一階段削減戰略武器條約》（START I），答應減少部署个洲际弹道导弹搭彈頭數量。以色列、印度、朝鲜也开始研究自家个洲际导弹。现代个洲际弹道导弹好从导弹发射井、潜艇、重型卡车、火车丄发射。

 参考 

 外部链接 
导弹威胁
Category:导弹